8.

A törölt összegeket és a törlések főbb okait a 2. táblázat tartalmazza. 2. táblázat A 2015-ről 2016-ra történő automatikus átvitelek törlésének főbb okai (EUR) Jogcímcsoport Törlés A törlések fő okai 2 0 0. jogcímcsoport Épületek 4 600 151 2 0 0 5. jogcím – Építkezések: 2,38 millió EUR elsősorban azért került törlésre, mert különféle épületekhez kapcsolódóan késtek a munkálatok és az intézménynek a vártnál kevesebb költséget számláztak ki. A Havel épület esetében a kiegészítő biztonsági jellegű munkálatok okoztak késedelmet, ezért az átvitt előirányzatok egy részét nem lehetett felhasználni. 2 0 0 7. jogcím – Épületek berendezése: 1,71 millió euró törlésére a munkálatok optimalizálása, a végleges számlák alacsonyabb összege vagy későbbi dátuma, illetve a be nem fejezett vagy el nem végzett munkálatok következtében realizált megtakarítások miatt került sor. 1 0 0. jogcímcsoport – Tiszteletdíjak és kifizetések 4 105 585 1 0 0 4. jogcím – Szokásos utazási költségek: 3,51 millió EUR törlése. Általában a költségtérítési igények jelentős része az utazást követő pénzügyi évben érkezik be a képviselőktől, tekintettel arra, hogy a képviselők a tárgyévet követő év október 31-ig nyújthatnak be költségtérítési igényeket. Minden évben előirányzatok átvitelére kerül sor a felmerülő költségek fedezése céljából, statisztikai becslések alapján. Végül a tényleges kiadások alacsonyabbak lettek a becsléseknél. 1 0 0 5. jogcím – Egyéb utazási költségek: 0,60 millió EUR törlése. Az 1 0 0 5. jogcím az egyéb utazásokra és a megválasztás szerinti tagállamba való utazásokra vonatkozik. A képviselők az utazást követő pénzügyi év október 31-ig nyújthatnak be költségtérítési igényeket. A költségvetésben jelentős összeget irányoztak elő erre a célra. A kiadások a vártnál alacsonyabbak voltak. 2 0 2. jogcímcsoport Épületekkel kapcsolatos költségek 3 166 128 2 0 2 2. jogcím – Az épületek karbantartása, fenntartása, kezelése és tisztítása: 2,56 millió EUR törlése. A törlések fő oka az optimalizáláshoz kapcsolódó megtakarítások, az előirányzottaknál alacsonyabb megvalósított mennyiségek, valamint a kiszabott szankciók. 2 0 2 4. jogcím – Energiafogyasztás: 0,37 millió EUR törlése. E jogcím esetében a törlés azzal magyarázható, hogy elegendő mozgásteret kellett hagyni a magas energiafogyasztással járó esetek fedezésére. Nehéz pontosan kiszámítani az átvitelre kerülő előirányzatokat, mert a jelentés elkészítésének idején az éves számlázás még csak részben történt meg. 3 2 4. jogcímcsoport Előállítás és terjesztés 2 728 260 3 2 4 7. jogcím – Az Európai Történelem Háza: 1,16 millió EUR törlése. A munkálatok késtek, és emiatt elhalasztották az Európai Történelem Házának megnyitását, aminek következtében az előirányzatok nem lettek felhasználva. 3 2 4 4. jogcím – Látogatócsoportok szervezése és fogadása, Euroscola program és harmadik országbeli véleményformálóknak szóló meghívások: 0,61 millió EUR törlése elsősorban annak tudható be, hogy a brüsszeli és párizsi terrortámadások miatt több csoport lemondta a látogatását. 4 0 2. jogcímcsoport Európai politikai pártok finanszírozása 1 850 686 Az európai politikai pártoknak juttatott pénzügyi támogatásokról az Elnökség dönt a pénzügyi év végét követően, a pártok végleges jelentései alapján. A törlések oka az volt, hogy több párt kevesebb költséget jelentett be, mint a támogatható költségek maximuma. 4 0 3. jogcímcsoport Európai politikai alapítványok finanszírozása 1 050 927 Az európai politikai alapítványoknak juttatott pénzügyi támogatásokról az Elnökség dönt a pénzügyi év végét követően, az alapítványok végleges jelentései alapján. A törlések oka az volt, hogy több alapítvány kevesebb költséget jelentett be, mint a támogatható költségek maximuma.